**PATVIRTINTA**

**Vilniaus lopšelio - darželio ,,Šermukšnėlė”**

**direktoriaus**

 **2023m. balandžio 19 d. įsakymu Nr. V-104**

**VILNIAUS LOPŠELIO–DARŽELIO ,,ŠERMUKŠNĖLĖ” VIRTUALIOS PARODOS**

**,,ŽYDRASIS OBUOLYS” NUOSTATAI**

**I SKYRIUS**

**BENDROSIOS NUOSTATOS**

1.1. Virtualios parodos nuostatai reglamentuoja projekto tikslą, uždavinius, atsakingus vykdytojus, dalyvius, organizavimo ir vykdymo tvarką.

1.2. Virtualią parodą organizuoja Vilniaus lopšelio-darželio psichologė Rasa Mackevičienė.

1.3. Virtualios parodos koordinatorė Vilniaus lopšelio-darželio ,,Šermukšnėlė“ direktorė Ingrida Urbanavičiūtė.

**II SKYRIUS**

**TIKSLAS IR UŽDAVINIAI**

2.1.Tikslas – naudojant įtraukiojo ugdymo metodą, diferencijuojant ugdomąją veiklą, sudaryti ugdytiniams galimybę ugdytis empatijos jausmą, dalintis teigiamomis mintimis, skatinti jų kūrybiškumą ir norą būti išgirstam.

2.2 Virtualios parodos uždaviniai:

* Supažindinti vaikus su Janinos Degutytės pasaka ,,Žydrasis obuolys“ veikėjais, jų elgesio ypatumais.
* Puoselėti vaiko dvasines, kūrybines galias, ugdant empatijos jausmą.
* Ugdyti nuoširdžią, jautrią, dėmesingą asmenybę, skatinant vaikų sąmoningumą.
* Ieškoti būdų ir perteikimo galimybių, padedančių puoselėti tarpusavio santykius šeimoje, grupėje, darželyje, visuomenėje.
* Puoselėti bendruomeniškumo jausmą.

**III SKYRIUS**

**DALYVIAI**

3.1. Parodoje kviečiami dalyvauti Vilniaus lopšelio-darželio ,,Šermukšnėlė“ ikimokyklinio ir priešmokyklinio amžiaus ugdytiniai.

3.2. Vaikams kūrybinius darbus parodai parengti padeda mokytojai, tėveliai, bendruomenės nariai.

**IV SKYRIUS**

**PARODOS ORGANIZAVIMO TVARKA**

4.1. Ugdant emocijų suvokimą ir raišką suteikti vaikams galimybę naudoti įvairias meninės raiškos formas ir priemones, kuriant Janinos Degutytės ,,Žydrasis obuolys“ pasakos motyvais. Piešinio formatas – A4 formato lapas.

4.2. Piešiniui – darbeliui atlikti techniką, priemones, gamtinę medžiagą ar antrines žaliavas dalyviai pasirenka savarankiškai.

4.3. Darbą pateikti JPG formatu, siunčiant el. paštu rastine@sermuksnele.vilnius.lm.lt iki 2023- 05-26.

4.4. Virtuali paroda vyks Vilniaus l/d. ,,Šermukšnėlė“ internetinėje svetainėje <http://www.sermuksnele.lt>.

**V SKYRIUS**

**BAIGIAMOSIOS NUOSTATOS**

5.1. Pateikdami vaikų darbus mokytojai atsakingi už tai, kad virtualios parodos dalyvių tėvai sutinka, jog jų vaikų darbai bus eksponuojami elektroninėje erdvėje.

5.2. Dalyvavimas šioje virtualioje parodoje reiškia autoriaus (-ių) sutikimą su visomis parodos sąlygomis.